[{"text_idx": "#000004", "text": "Christine and the Queens Autor/allikas: Pressimaterjalid"}, {"text_idx": "#000005", "text": "Populaarsemad vo\u0303i huvitavamad prantsuse lauljad ja ba\u0308ndid ei sattu Eestisse kuigi sageli. Viimastel aastatel on selles plaanis edukamad olnud suure publiku artistidest David Guetta ja Jean-Michel Jarre, natuke va\u0308iksemates saalides on populaarsed olnud ka na\u0308iteks jazzilikku art-popi teinud Nouvelle Vague ja Zaz. Aga mis on praegu u\u0308ldisemalt toimumas prantsuse muusikas?"}, {"text_idx": "#000006", "text": "Kuigi kaugemalt vaadates seostatakse prantsuse muusikat ebao\u0303iglaselt tihti just retroga, siis tegelikult on ka Prantsusmaal na\u0308ha sarnaseid voole nagu ingliskeelses muusikas, va\u0308ikeste varjunditega. Plaadimu\u0308u\u0308ki vo\u0303i Spotify rahvuslikku edetabelit vaadates on ka prantsuse keeles suur osa esimesest otsast kolme grupi ka\u0308es: EDM, ra\u0308pp ning erinevatest telesaadetest leitud uue po\u0303lvkonna staarid. Kohalik mo\u0303jukaim superstaarisaade on \"The Voice: la plus belle voix\", mis toob turule uuemat laiatarbekaupa."}, {"text_idx": "#000007", "text": "Ta\u0308navu on selle saate kaudu ko\u0303ik tavalised raadiojaamad vallutanud katalaani pa\u0308ritolu Kendji Girac. Naistest on sama konkursi kaudu orbiidile jo\u0303udnutest ilmselt ko\u0303ige huvitavam artist Louane (Anne Peichert), kes vo\u0303ib mo\u0303nedele olla tuttav ka Eestis na\u0308idatud filmist \"Be\u0301lieri perekond\". Louane muusika on meloodiline ja tantsuline raadiopop, aga erinevalt nii mo\u0303nestki samasugusest on tal ka ha\u0308a\u0308lematerjali."}, {"text_idx": "#000008", "text": "Erinevad ra\u0308pparid ja hiphopparid vo\u0303tavad enda alla edetabeli po\u0303hiosa. Ka prantsuse ra\u0308pis on u\u0308sna levinud trap rap, kuid siin on vastavalt artisti pa\u0308ritolule (Pariisi puhul isegi linnaosa, arrondissementi ta\u0308psusega) huvitavaid varjundeid. Aafrika pa\u0308ritolu ra\u0308pparite puhul kasutatakse liigitust afro trap, mille u\u0308ks tuntumaid esitajaid on Guinea-Senegali juurtega MHD, kelle ta\u0308navune plaat \"19\" on mu\u0308u\u0308nud juba kahe plaatinaplaadi jagu. Teist poolt esindavad Araabia/Po\u0303hja-Aafrika pa\u0308ritolu ra\u0308pparid, kellest ta\u0308navu on olnud u\u0308ks populaarsemaid Alz\u030ceeria juurtega Me\u0301dine, kelle lood on paljudest poliitilisema sisuga."}, {"text_idx": "#000009", "text": "Kui aga prantsuse kaasaegsest ra\u0308pist/hip-hopist u\u0308ks nimi meelde ja\u0308tta, siis oleks see artist nimega Mai\u0302tre Gims, kelle kodanikunimi on Gandhi Djuna. Ta on su\u0308ndinud 1986 Kongo DV-s, millest on praeguseks saanud maailma teiseks suurima prantsuskeelse elanikkonnaga riik. Mai\u0302tre Gims sai tuntuks Prantsusmaal legendaarse ba\u0308ndiga Sexion d \u0301Assaut, kuhu on aegade jooksul kuulunud umbes 70 erinevat ra\u0308pparit ja hiphopparit. Mai\u0302tre Gimsi ta\u0308navune plaat \"Ceinture noire\" on 40 looga album, mis pruugib u\u0308ksjagu palju ka aafrika ru\u0308tme (kurioosumina on seal ka u\u0308ks Armeenia pala) ning mo\u0303nda prantsuskeelset mainstream-raadiot kuulates sattub selle peale sagedamini meil Taukarile. Igatahes oli Mai\u0302tre Gimsi plaat ta\u0308navu kuude kaupa ko\u0303ige mu\u0308u\u0308dum ko\u0303igis albumitabelites ja tema populaarsusega suudavad konkureerida va\u0308hesed."}, {"text_idx": "#000010", "text": "Peale mullu detsembris surnud Johnny Hallyday kogumike on vanadest tegijatest endiselt populaarne Mylene Farmer, kellelt a\u0308sja ilmus tema u\u0308heteistku\u0308mnes album \"De\u0301sobe\u0301issance\" (\"Allumatus\"). Farmer - omamoodi ajatu prantsuse Kylie Minogue - ja\u0308tkab elektroonilise su\u0308ntpopiga ja ko\u0303lab va\u0308ga sarnaselt varasemaga, kuigi pa\u0308ris 1991. aasta \"De\u0301senchante\u0301e\" populaarsuseni ta enam kunagi ei jo\u0303ua. 2000. aastate alguses u\u0308ritas Farmer oma noorema kloonina va\u0308lja arendada a\u0308riprojekti Korsikalt pa\u0308rit disko-metsosopran-lauljast Alize\u0301est, kuid praeguseks pole tolle esialgsest populaarsusest enam kuigi palju ja\u0308rel."}, {"text_idx": "#000011", "text": "Prantsusmaal on alati olnud ingliskeelseid vo\u0303i osaliselt ingliskeelseid ba\u0308nde, mille prantsuse pa\u0308ritolu pole ehk osale kuulajaist teadagi. Sellised on na\u0308iteks laiemalt tuntud Stereolab, M83 vo\u0303i metali lipulaev Gojira, aga ka indieba\u0308ndidest Phoenix, My Diet Pill, Mars Red Sky vo\u0303i tantsulisemad Nai\u0308ve New Beaters ja Justice. Kui mullu oli u\u0308ks ko\u0303ige paremaid selliseid prantsuse plaate Charlotte Gainsbourgi isa ma\u0308lestusele ning alkoholismiteemadele pu\u0308hendatud \"Rest\" ja singlitest sealt pa\u0308rinev \"Deadly Valentine\", siis ka ta\u0308navu on juba ilmunud mitu va\u0308ga ma\u0308rkimisva\u0308a\u0308rset plaati."}, {"text_idx": "#000013", "text": "Esiteks ilmus pa\u0308ris aasta alguses prantsuse Katalooniast Perpignanist pa\u0308rit duo The Limin\u0303anas uus album \"Shadow People\". See Marie ja Lionel Limin\u0303ana projekt on tegutsenud ku\u0308mmekond aastat ning kuni viimase plaadini tunti neid ko\u0303ige rohkem hoopis USA indie-skeenel, kuid \"Shadow People\" on vo\u0303luva helimaailmaga plaat, milles on mo\u0303jutusi Serge Gainsbourgist, psu\u0308hhedeeliast ja moodsast art popist \u2013 see on u\u0308ks selle aasta meeldivamaid obskuurseid u\u0308llatajaid. Maitseprooviks sobilikud na\u0308ited on \"La Premier Jour\" ning \"Dimanche\". Hinne: 8/10"}, {"text_idx": "#000014", "text": "Kui varasemalt oli juttu 40 looga ra\u0308piplaadist, siis palju ei ja\u0308a\u0308 maha va\u0308ga va\u0308rske plaat He\u0301loi\u0308se Letissierilt, kes kasutab esinejanima Christine and the Queens. Tema teine album \"Chris\" sisaldab 23 pala ning see on u\u0308ks po\u0303hipretendente aasta parimale prantsuse plaadile ning on saanud kiirelt ko\u0303vasti kiitust. Sel aastal on ilmunud juba pikk rida keerulise sooma\u0308a\u0308ratlusega seotud materjali (Ezra Fuhrmann, SOPHIE jt) ning ka selle plaadi pealkiri \"Chris\" viitab Christine \u0301i \"mehisemale poolele\", kes on kuulutanud ennast panseksuaalseks. Jah, siin plaadil on isiklike valusate kogemuste, feminismi, soorollide ja muu sarnasega seotud laule, kuid eelko\u0303ige on see ha\u0308sti produtseeritud pop-plaat, kus on paralleele vo\u0303imalik to\u0303mmata na\u0308iteks Lorde, St Vincenti vo\u0303i Michael Jacksoniga. Plaat, mis jo\u0303uab paljudes ku\u0308situstes aasta parimate hulka. Hinne: 9/10"}, {"text_idx": "#000015", "text": "Naislauljatest on u\u0308ks oodatumaid plaate u\u0308le nelja aasta uus Zazi album, novembri keskel ilmuv \"Effect Mirroir\". Seni on tema koha sisse vo\u0303tnud kaks muud naist, Jain ning Zazie. Neist eristuvam on Jain (Jeanne Galice) ning tema plaat \"Souldier\". Jain on kirju perekondliku taustaga laulja, kes on oma erinevates riikides elamise kogemuse suutnud Aafrika ja Araabia ebaharilike ru\u0308tmidega intelligentseks popiks kokku keevitada, paraku ehk natuke liiga korduvas vo\u0303tmes. Zazie (Isabelle de Varennes) on endine modell, kes vo\u0303tnud endale esinejanime Raymond Queneau kultusraamatu \"Zazie metros\" peategelase ja\u0308rgi. Zazie on albumeid avaldanud 1990. aastatest alates ning ka tema uus plaat \"Essenciel\" on va\u0308ga populaarne - see vastab ehk u\u0308sna ha\u0308sti ootustele, milline on u\u0308ks traditsiooniline prantsuse naislaulja pop, aga mingeid u\u0308llatusi on sealt raske leida."}, {"text_idx": "#000016", "text": "Spetsiifilisema indie poolelt tasub prooviks kuulata ba\u0308ndi Fra\u0300nc\u0327ois & the Atlas Mountains, mis segab tavapa\u0308rasemat indie-saundi Ghana, Mali ja Kameruni ru\u0308tmidega. Loomulikult ei puudu ka prantslastel katsetused folk-rock'i vallas, neist na\u0308idetest on ehk u\u0308ks veidramaid ansambel Louise Attaque, kus on kokku segatud folk, rock ja prantsuse s\u030cansoonid. Elektrooniliste sugemetega indie poolel on General Elektriks miksinud elektroonikat funki ja dz\u030ca\u0308ssiga ning neilt ilmus ta\u0308navu samas vaimus uus plaat \"Carry the Ghost\", mis va\u0308a\u0308rib samuti kuulamist pisut eristuva ko\u0303lapildi poolest. Prantsuse ekvivalent First Aid Kitile on aga duo Brigitte, mis pakub kergelt koomilises vo\u0303tmes folk-rock'i ja avaldas mullu oma neljanda albumi \"Nues\". Kuigi vanadest tuttavatest on tegevuse lo\u0303petanud na\u0308iteks Noir De\u0301sir ja Les Rita Mitsouko, siis endiselt tegutsevad na\u0308iteks La Femme ja Indochine, kellel mullu ilmus u\u0308sna edukas uus plaat."}, {"text_idx": "#000017", "text": "U\u0308sna suur osa praegu prantsuse muusikas toimuvaid muutusi on seotud asumaadest saadud vo\u0303i erinevat pa\u0308ritolu sissera\u0308ndajate po\u0303lvkonna isikliku kogemuse miksimisega tavapa\u0308rasema prantsuse muusikaga. Ingliskeelsete artistide suur hulk na\u0308itab, et ka prantsuse muusikud tunnevad va\u0308ljaspoole oma turgu murdmisel teatud keelebarja\u0308a\u0308ri. Sarnaselt enamike riikide edetabelimuusikale on ka Prantsusmaal palju sellist, millest kiiremini u\u0308le libiseda \u2013 kuid va\u0308ikese kaevamisega vo\u0303ib prantsuse muusikast leida ka praegu u\u0308sna huvitavaid na\u0308iteid."}, {"text_idx": "#000018", "text": "Tallinnas esineb Prantsuse kultusba\u0308nd Nouvelle Vague"}, {"text_idx": "#000021", "text": "\"Plekktrummi\" ku\u0308mnes hooaeg avab ETV2 kultuurisaadete su\u0308gise"}, {"text_idx": "#000031", "text": "Arvustus. \"Tume paradiis\": pidu peo pa\u0308rast"}, {"text_idx": "#000036", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000047", "text": "Galerii: loodusmuuseumi na\u0308itusel saab enne metsa minemist endale seened selgeks teha"}]